Tijorat banklari tomonidan kichik biznes subyektlariga budjetdan tashqari jamg‘armalar va Tadbirkorbank kredit liniyalari hisobidan mikrokreditlar berish tartibi to‘g‘risida nizomga o‘zgartirishlar va qo‘shimchalar kiritish haqida

O‘zbekiston Respublikasining “O‘zbekiston Respublikasi Markaziy banki to‘g‘risida” va “Banklar va bank faoliyati to‘g‘risida”gi qonunlari asosida qaror qilamiz:
 1. “Tijorat banklari tomonidan kichik biznes subyektlariga budjetdan tashqari jamg‘armalar va Tadbirkorbank kredit liniyalari hisobidan mikrokreditlar berish tartibi to‘g‘risida nizom”ga (2006-yil 21-fevral, ro‘yxat raqami 1548 — O‘zbekiston Respublikasi Qonun hujjatlari to‘plami, 2006-yil, 8-son, 60-modda) ilovaga muvofiq o‘zgartirishlar va qo‘shimchalar kiritilsin.
 2. Ushbu qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiritilsin.
 1. Nizomning nomi va butun matnidagi “Tadbirkorbank” so‘zi “Mikrokreditbank” so‘zi bilan almashtirilsin.
 2. 33-banddagi “1/6” soni “1/4” soni bilan almashtirilsin.
 3. 37-band quyidagi tahrirda bayon etilsin:
 “37. Budjetdan tashqari jamg‘armalar kredit liniyalari hisobidan kreditlar yakka tartibdagi tadbirkorlar va yuridik shaxs maqomiga ega bo‘lmagan dehqon xo‘jaliklariga 5000 AQSh dollarining so‘mdagi ekvivalentidan hamda yuridik shaxs maqomini olib faoliyat ko‘rsatayotgan tadbirkorlik subyektlariga 10 000 AQSh dollarining so‘mdagi ekvivalentidan ko‘p bo‘lmagan miqdorda beriladi.
 Aholi bandligini ta’minlashning hududiy va maqsadli dasturlariga xizmat ko‘rsatuvchi banklar bilan kelishilgan holda kiritilgan yuridik shaxslarga Ish bilan ta’minlashga ko‘maklashish davlat jamg‘armasi mablag‘lari hisobidan yangi ish o‘rinlarini yaratishga maqsadli kreditlar 50 000 AQSh dollarining so‘mdagi ekvivalentigacha bo‘lgan miqdorda beriladi”.
 4. 39-band 4-xatboshidan keyin quyidagi tahrirdagi yangi xatboshi bilan to‘ldirilsin:
 “Aholi bandligini ta’minlashning hududiy va maqsadli dasturlariga kiritilgan yuridik shaxslarga Ish bilan ta’minlashga ko‘maklashish davlat jamg‘armasi mablag‘lari hisobidan 10 000 AQSh dollarining so‘mdagi ekvivalentidan ortiq miqdordagi kreditlar Markaziy bankning amaldagi qayta moliyalash stavkasining 50 foizi miqdorida”.
 5. 61-bandi yettinchi va sakkizinchi xatboshilari chiqarib tashlansin.
 6. 63-band quyidagi tahrirda bayon etilsin:
 “Kafillik bank foydasiga kafil va qarz oluvchi o‘rtasida tuziladigan yozma shakldagi 3 (uch) nusxada kafillik shartnomasi bilan rasmiylashtiriladi. Ushbu shartnomaning oxirgi betida kafil va qarzdor imzolaridan keyin, bank tomonidan mazkur kafillik qabul qilinganligi to‘g‘risida bank filiali boshqaruvchisi tomonidan imzolangan va dumaloq muhr qo‘yilgan yozuv kiritiladi”. 
 7. 85-band “vazirligi” so‘zidan keyin “O‘zbekiston Respublikasi Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi” so‘zlari bilan to‘ldirilsin.
 8. Mazkur o‘zgartirishlar va qo‘shimchalar O‘zbekiston Respublikasining Mehnat va aholini ijtimoiy muhofaza qilish vazirligi, O‘zbekiston Respublikasi Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi, O‘zbekiston Respublikasi Savdo-sanoat palatasi va O‘zbekiston Respublikasi fermer xo‘jaliklari uyushmasi bilan kelishilgan.